Võib ju tunduda, et muusika on kohatu, kui mürisevad tankid ja pauguvad kahurid. Ei. Hea muusika pakub sõjale vastukaalu ja aitab ka kannatajaid. Brian Eno 1985. aasta album “Thursday Afternoon” koosneb ühest ilusast, aeglasest loost, mis kestab tund ja 50 sekundit. Selline muusika ei vaigista peast põrunud agressorit, aga tervendab siiski maailma.
Ambiendipioneer Brian Eno alustas 1975. aasta albumiga “Discreet Music” kontseptsiooni, mille põhjal teatud struktuuriga muusika suudab mõjutada ümbritsevat atmosfääri. Sama vaimu kannab ka “Thursday Afternoon”.
Rubriigis “Soovikontsert” mängime uuemat ja vanemat muusikat omanäolistelt artistidelt erinevatest žanritest üle maailma.